Költőládákkal a madárvédelemért: vércséken segítenek Vas megyében - HelloVidék
A költőládák több példányát már tavasszal felszerelte az Őrségi Nemzeti Park Igazgatóság az E.ON Hungária Zrt.-vel közösen; ezeket a vörös vércsék felfedezték és be is lakták, bennük már fiókákat nevelnek - tájékoztatta a cég kommunikációs ügynöksége az MTI-t.
Egy ilyen láda legalább 25 évre biztonságos fészkelőhelyet jelent egy vércsedinasztia számára, amely ez idő alatt akár 100 fiókát is felnevelhet. Az Adj otthont egy vércsecsaládnak! elnevezésű akcióhoz bárki csatlakozhat. A cég nagyfeszültségű távvezeték-oszlopain biztosít helyet a költőládáknak, elvégzi azok felhelyezését, valamint tíz műfészek beszerzésével támogatja a nemzeti park természetvédelmi akcióját.